# Irati Goikoetxea Asurabarrena

Irati Goikoetxea Asurabarrena (Beasain, 27 de desembre de 1984) és una escriptora i mestra d'escola basca.

## Trajectòria

Es va llicenciar en Matemàtiques a la Universitat del País Basc i exerceix de professora d'educació secundària en aquesta matèria a diversos instituts de Navarra. Des de jove s'ha interessat per la literatura des de diferents perspectives, per exemple, com a improvisadora de versos (bertsolari), àmbit en el qual l'any 2000 va obtenir un premi al concurs de Lazkao-Txiki. També va guanyar diversos premis literaris juvenils, tant de poesia com de narrativa, tals com el BBK-Azkue, l'Urruzuno, el Satarka i el Bordari.
Més tard, com a adulta, va continuar creant literatura, tant en poesia com en narrativa. Entre els premis que va rebre destaquen el Don Manuel Antia, el Maria de Maeztu, l'Iparragirre, els subcampionats dels concursos Gabriel Aresti, Peru Abarka, Satarka i Bordari. El 2010 va participar en l'obra col·lectiva de contes eròtics Orgasmus, llibres escrit juntament amb nou escriptores més. L'any 2014 va publicar el seu primer llibre de contes, Andraizea amb l'editorial Erein. A més, dirigeix la sessió literària Itaka Irratiko Itaka. L'oralitat la va seguir practicant però des d'altres dimensions, com ara la narració. En aquest aspecte, va guanyar el concurs de narració oral del Festival Oral Internacional de 2016. L'any 2019 va publicar la novel·la Herriak ez du barkatuko i va guanyar el premi Igartza.
Per la tarda del 17 de novembre de 2021, al Centre Cultural d'Orio, en el marc de les jornades Memòria i Convivència de Soraluze vinculades a la commemoració del Dia de la Memòria al País Basc, realitzà una xerrada amb Miguel Angel Llamas «Pitu», periodista i codirector del documental Non dago Mikel?, per parlar sobre les ferides obertes del conflicte armat basc-espanyol.

## Obres

* Orgasmus, conjuntament amb nou escriptores (Txalaparta, 2010)
* Andraizea (Erein, 2014)
* Herriak ez du barkatuko (Elkar, 2019)

## Referències

* ↑ «Irati Goikoetxea» (en castellà). Literaktum.eus. [Consulta: 14 desembre 2021].
* 1 2 3 «Kritiken hemeroteka - Irati Goikoetxea» (en basc). Kritikak.Armiarma.eus. [Consulta: 14 desembre 2021].
* ↑ «Irati Goikoetxea - Biografiak» (en basc). Bertsolaritzaren datu-basea. Xenpelar Dokumentazio Zentroa. [Consulta: 14 desembre 2021].
* ↑ «Bi literatura sari Irati Goikoetxea beasaindarrarentzat» (en basc). DiarioVasco.com, 13-01-2006. [Consulta: 14 desembre 2021].
* ↑ «Entregados los premios Satarka y Bordari» (en castellà). DiarioVasco.com, 19-12-2006. [Consulta: 14 desembre 2021].
* ↑ «Orgasmus belaunaldia» (en basc). Uberan - Euskal Idazleen Elkartea. [Consulta: 14 desembre 2021].
* ↑ «literaturaren zubitegia - Irati Goikoetxea» (en basc). Zubitegia.Armiarma.eus. [Consulta: 14 desembre 2021].
* ↑ «Irati Goikoetxea beasaindarrak irabazi du IV. Ipuinen Ahozko Narrazio Lehiaketa». Berria.eus, 23-03-2016. Arxivat de l'original el 2018-02-24. [Consulta: 14 desembre 2021].
* ↑ Belastegi, Nagore. «Irati Goikoetxeak irabazi du 2019ko Igartza Saria» (en basc). Naiz.eus, 10-09-2019. [Consulta: 14 desembre 2021].
* ↑ Garate, Miren. «Irati Goikoetxeak lortu du Igartza saria» (en basc). Berria.eus, 11-09-2019. [Consulta: 14 desembre 2021].
* ↑ Arzallus, Aitziber. «Memoriaren Egunaren bueltan, bi ekitaldi antolatu ditu udalak» (en basc). Karkara.eus, 09-11-2021. [Consulta: 14 desembre 2021].
* ↑ «Orgasmus» (en castellà). Txalaparta.eus. [Consulta: 14 desembre 2021].
* ↑ Susaeta, Igor. «Zer bururatu, hori idatzi» (en basc). Berria.eus, 11-12-2014. Arxivat de l'original el 2014-12-15. [Consulta: 14 desembre 2021].
* ↑ «Herriak ez du barkatuko» (en castellà). Txalaparta.eus. [Consulta: 14 desembre 2021].